Багдан і Раіна Агінскія разумелі, што выстаяць у барацьбе можна толькі пры ўмове пашырэння ў краіне дзеяння брацтваў. Таму ў 1812 годзе яны сталі ініцыятарамі стварэння пры мінскай Петрапаўлаўскай царкве Петрапаўлаўскага брацтва. Яно ўзнікла як шпітальнае, утрымлівала бальніцу. Хаця пры ім жа хутка ўзнікла і вучэльня па ўзору той, што адчынілася ў Вільні пры Свята-Духавым манастыры. Вельмі хутка брацтвамі пакрылася ўся тэрыторыя Беларусі. Брацтвы клапаціліся пра школы, выданне праваслаўнай духоўнай і навучальнай літаратуры – пры Віленскім і некаторых іншых узніклі друкарні.